Kamu bisa jelasin ke aku soal Wadhuk Wadhaslintang dalam bahasa jawa?

Wadhuk Wadhaslintang inggih punika wadhuk ingkang dumunung ing tapal wates Kacamatan Wadhaslintang Kabupatèn Wonosobo kaliyan Kabupatèn Kebumèn Provinsi Jawa Tengah. Wadhuk punika dipunyasa ing warsa 1992, kanthi gadhah wiyar 2. 262 Ha. Jarak antawisipun Wadhuk Wadhaslintang saking kutha Wanasaba kinten-kinten 40 km dhateng arah kidul kanthi ngliwati margi ingkang makelok-kelok.

Manut geografisipun, Wadhuk Wadhaslintang dumunung ing Désa Sumber Rejo, Kacamatan wadhaslintang, Kabupatèn Wanasaba. Nanging objek wisata Wadhuk Wadhaslintang dipunkelola déning dinas lingkungan Kabupatèn Kebumèn.

Wadhuk Wadhaslintang dados papan rekreasi ingkang saé. Sasanesipun punika wadhuk punika ugi gadhah mumpangat ingkang mligi sanget kanggé pagesangan warga ing wewengkon sakiwa-tengenipun. Mumpangatipun wadhuk punika inggih punika: kanggé ngingu ulam, nyegah banjir, nampung toya, Pembangkit Listrik Tenaga Toya lan papan pariwisata.

Wadhuk Wadhaslintang dipunkupengi bukit-bukit ingkang inggil. Wajar sanget manawi wewengkon ing sakupenge wadhuk punika gadhah hawa ingkang seger. Sasanesipun punika bukit-bukit kasebat nambahi endahing wadhuk damelan wau.